Diari Oficial de la Generalitat Valenciana


Sumari del DOGV 7566, del 08-07-2015 (2015/6398)

ACORD de 7 de juliol de 2015, del Consell, constituït en Junta General d'Accionistes de caràcter universal de la mercantil Radiotelevisió Valenciana, SAU, pel qual cessen i nomena els membres de la Comissió de Liquidació.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7566

Data del DOGV
:   08-07-2015

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2015/6398


Data del document
:   07-07-2015

Organisme emissor
:   Presidència de la Generalitat

Tipus de document
:   Acord

Anàlisi jurídica

ACORD de 7 de juliol de 2015, del Consell, constituït en Junta General d'Accionistes de caràcter universal de la mercantil Radiotelevisió Valenciana, SAU, pel qual cessen i nomena els membres de la Comissió de Liquidació. [2015/6398]  
El Consell, en la reunió del dia 7 de juliol de 2015, va adoptar l'acord següent:  
  
La Llei 4/2013, de 27 de novembre, de la Generalitat, de Supressió de la Prestació dels Servicis de Radiodifusió i Televisió d'Àmbit Autonòmic, de Titularitat de la Generalitat, així com de Dissolució i Liquidació de Radiotelevisió Valenciana, SAU, va suprimir, com el seu propi nom indica, la prestació dels servicis de radiodifusió i televisió d'àmbit autonòmic de titularitat de la Generalitat, i va autoritzar el Consell per a la dissolució, liquidació i extinció de l'empresa pública Radiotelevisió Valenciana, SAU, que tenia encomanada la gestió d'estos servicis.  
  
En compliment i execució de l'esmentada norma legal, el Consell, reunit el dia 28 de novembre de 2013, va acordar dissoldre, liquidar i extingir l'empresa Radiotelevisió Valenciana, SAU, i nomenar una comissió de liquidació de la mercantil.  
Els actuals membres de la Comissió de Liquidació van ser nomenats per sengles acords del Consell, constituït en Junta General Universal d'Accionistes, de dates 28 de novembre de 2013 i 29 de maig de 2015.  
  
Atenent raons organitzatives, el Consell, reunit a València, el dia 7 de juliol de 2015, com a Junta General d'Accionistes, amb caràcter extraordinari i universal, de la mercantil Radiotelevisió Valenciana, SAU, accepta els següents punts de l'orde del dia de la reunió:  
  
1r El cessament dels membres de la Comissió de Liquidació, Carlos F. Cervantes Lozano, José María Cerdá Collado i Julián Clavel Padró.  
2n El nomenament de nous membres de la Comissió de Liquidació.  
  
3r L'autorització a qualsevol dels membres de la Comissió de Liquidació per a realitzar els actes necessaris per a l'execució dels anteriors punts de l'orde del dia, atorgant, per a això, si és el cas, les escriptures públiques oportunes i instant-ne la inscripció en el Registre Mercantil.  
  
Es troben presents tots els socis de la societat, ja que es tracta d'una empresa pública de la Generalitat en la qual esta és el seu únic soci.  
Després de les deliberacions oportunes, i no havent-hi intervencions la constància de les quals se sol·licite, el Consell, en la seua condició de Junta General Universal d'Accionistes de la mercantil Radiotelevisió Valenciana, SAU, per unanimitat,  
  
ACORDA  
  
Primer  
El cessament de Carlos F. Cervantes Lozano, José María Cerdá Collado, i Julián Clavel Padró, amb efectes del dia de la publicació d'este acord en el Diari Oficial de la Comunitat Valenciana, com a membres de la Comissió de Liquidació de la mercantil Radiotelevisió Valenciana, SAU, i se'ls agraïx els servicis prestats.  
  
Segon  
Nomenar Francisco Gómez Barroso, Ignacio Baixauli González i Agustín Arenas Morcillo com a membres de la Comissió de Liquidació de la mercantil Radiotelevisió Valenciana, SAU, amb efectes del dia de la publicació del present acord en el Diari Oficial de la Comunitat Valenciana, i amb el mateix règim de les persones que han cessat en l'apartat anterior.  
  
Tercer  
Facultar expressament els liquidadors nomenats perquè qualsevol d'ells, indistintament, puga elevar a públiques les decisions del soci únic, i facultar-los especialment en tot el que és necessari i convenient per a la seua execució, desplegament i compliment; per a firmar tots els documents públics o privats que siguen necessaris o convenients; per a realitzar davant del notari que autoritze l'elevació a públics dels acords de dissolució i liquidació de la societat totes aquelles manifestacions que resulten preceptives o convenients en relació amb l'esmentada dissolució i liquidació; i per a realitzar totes les actuacions que convinguen per a la seua millor execució, inclús les d'índole fiscal, fins a arribar a la seua inscripció en el Registre Mercantil, i poden atorgar inclús escriptures de ratificació, esmena i/o aclariment a la vista dels suggeriments verbals i/o la qualificació escrita del registrador mercantil.  
  
  
València, 7 de juliol de 2015  
  
  
La consellera secretària,  
MÓNICA OLTRA JARQUE